Source: http://webpravo.eu/vzory/zmluva-o-vypozicke-%C2%A7-659-662-oz-vzor-zmluvy-komentar
Timestamp: 2018-07-17 21:34:02+00:00
Document Index: 16789461

Matched Legal Cases: ['§ 659', '§ 659', '§ 659', '§ 659', '§ 747', '§ 659']

Zmluva o výpožičke § 659-662 OZ vzor zmluvy komentár – Webpravo
Home » Vzory » Občianske a obchodné právo » Zmluva o výpožičke § 659-662 OZ vzor zmluvy komentár
Zmluva o výpožičke § 659-662 OZ vzor zmluvy komentár
Zmluva o výpožičke je upravená v § 659-662 Občianskeho zákonníka zákon č. 40/1964 S.b. Ide o reálny kontrakt, inými slovami nevyžaduje sa písomná forma a zmluva vzniká faktickým úkonom.
Pre platnosť zmluvy sa nevyžaduje písomná forma
Náležitosti zmluvy o výpožičke
Označenie veci, ktorá je predmetom výpožičky ( môže ísť o vec hnuteľnú i nehnuteľnú )
Záväzok požičiavateľa prenechať vec bezodplatne vypožičiavateľovi
Doba po ktorú sa vec prenecháva vypožičiavateľovi
V tejto súvislosti je potrebné poznamenať, že predmet zmluvy prenechanie veci na bezplatné užívanie odlišuje zmluvu o výpožičke od zmluvy nájomnej, kde odplatnosť prenechania veci je pojmovým znakom zmluvy.
Rovnako fakt, že vec je prenechaná na užívanie odlišuje túto zmluvu od zmluvy o úschove § 747-753 Občianskeho zákonníka.
(§ 659-662 OZ )
Meno a priezvisko Ján Novák
Trvale bytom Fialková 25, 952 01 Vráble
Narodený 15.10.1984
Č.OP SE 000 000
ďalej len požičiavateľ
Meno a priezvisko Peter Záborský
Trvale bytom Ružová Dolina 25, 952 01 Vráble
Narodený 18.9.1979
Č.OP SC 111 111
Požičiavateľ prenecháva vypožičiavateľovi hnuteľnú vec osobné motorové vozidlo Seat Cordoba EČV ……….. na bezpatné užívanie ( ďalej len predmet zmluvy ) .
Požičiavateľ vyhlasuje, že predmet zmluvy je spôsobilý na užívanie a v dobrom technickom stave.
Požičiavateľ vyhlasuje, že je jediným vlastníkom predmetu zmluvy a jeho oprávnenie disponovať predmetom zmluvy nie je obmedzená.
Požičiavateľ prenecháva vypožičiavateľovi predmet zmluvy na dobu hospitalizácie manžela vypožičiavateľa ………………… najdlhšie však na obdobie jedného mesiaca od podpisu zmluvy.
Povinnosti vypožičiavateľa
Vypožičiavateľ je povinný predmet zmluvy opatrovať so starostlivosťou riadneho hospodára a chrániť pred stratou, poškodením a zničením.
Vypožičiavateľ nie je oprávnený umožniť užívanie predmetu zmluvy inej osobe.
Vypožičiavateľ je povinný používať predmet zmluvy obvyklým spôsobom a v súlade s návodom na použitie.
Vypožičiavateľ je povinný uhrádzať prevádzkové náklady, ktoré vzniknú v súvislosti s použitím predmetu zmluvy.
Vypožičiavateľ zodpovedá za všetky škody, ktoré vzniknú v súvislosti s použitím predmetu výpožičky vrátane sankcií, ktoré budú v súvislosti s použitím predmetu zmluvy uložené príslušnými orgánmi .
Požičiavateľ má právo kedykoľvek vypovedať zmluvu. Výpovedná doba je päť kalendárnych dní. Výpoveď nadobúda účinnosť doručením vypožičiavateľovi.
Požičiavateľ je oprávnený požadovať vrátenie predmetu zmluvy aj pred uplynutím výpovednej lehoty, ak ho vypožičiavateľ používa spôsobom, ktorý je v rozpore s obvyklým použitím a požičiavateľovi v súvislosti s takým použitím hrozí škoda vyššia ako 100 Eur.
Vypožičiavateľ je povinný vrátiť predmet výpožičky v stave akom ho prevzal s prihliadnutím na bežné opotrebenie.
Vypožičiavateľ je povinný vrátiť predmet zmluvy aj pred uplynutím dojednanej doby ak ho nepotrebuje.
Otázky výslovne neupravené touto zmluvou sa spravujú príslušnými ustanoveniami Občianskeho zákonníka.
Táto zmluva sa môže meniť iba písomnými a číslovanými dodatkami.
Zmluva sa vyhotovuje v dvoch vyhotoveniach a každá zmluvná strana obdrží po jednom vyhotovení
Zmluvné strany vyhlasujú, že si zmluvu prečítali, porozumeli jej a na znak svojho súhlasu ju podpisujú.
V …….
Požičiavateľ Vypožičiavateľ
Vzor zmluvy si môžete stiahnuť Tu
[wpdm_package id=2199 template=“link-template-default.php“]
[wpdm_package id=28]
Previous Ako účtovať škodu na automobile ?
Next Zmeny v odpisovaní majetku v novele zákona o dani z príjmov od 1.1.2015
Návrh na rozvod bezdetného manželstva
Splátkový kalendár Dlžník Ján Dlžný bytom Okružná 25, Modra narodený 1.7.1970 Veriteľ : Jánom Štedrým …